**N Á R O D N Á R A D A S L O V E N S K E J R E P U B L I K Y**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD - 5094/2011

**S p r á v a**

**Výboru Národnej rady Slovenskej republiky pre kultúru a médiá**

**k návrhu na voľbu člena Rady Rozhlasu a televízie Slovenska**

**(tlač 612)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Podľa § 12 ods. 1 písm. b) zákona č. 532/2010 Z. z. o Rozhlase a televízii Slovenska a o zmene a doplnení niektorých zákonov dňom 14. septembra 2011 skončilo funkčné obdobie p. Andrejovi Miklánkovi, odborníkovi v oblasti televízneho vysielania. Nakoľko na 26. schôdzi Národnej rady Slovenskej republiky nebol zvolený člen rady, je potrebné vykonať novú voľbu, aby Rada Rozhlasu a televízie Slovenska bola úplná.

Na základe výzvy Výboru Národnej rady Slovenskej republiky pre kultúru a médiá zverejnenej dňa 21. decembra 2011 predložili právnické osoby pôsobiace v oblasti audiovízie, médií, kultúry, ekonómie, práva, hospodárstva, vedy, vzdelávania, rozvoja a ochrany duchovných hodnôt, ľudských práv a životného prostredia (§ 9 ods. 3 zákona) návrhy kandidátov na členov rady. Do stanoveného termínu výbor dostal tieto návrhy kandidátov:

**Meno a priezvisko:**  **Návrh predkladá:**

1. **PhDr. Stanislava Benická** Nadácia na podporu občianskych aktivít
2. **Mgr. Ján Dianiška** Matica Slovenská
3. **RSDr. Vladimír Dobrovič** Únia slovenských novinárov
4. **Ing. Jozef Foltýn** Konfederácia športových zväzov SR
5. **Ing. Henrich Krejča** OZ Človek v ohrození
6. **Mgr. Ľubomír Lintner** AG Štúdio Gerič
7. **Ing. Jozef Mračna** TJ Strojár Malacky o. z.
8. **PaedDr. Ľubomír Šišák** AZEN n. f.
9. **Mgr. Ivana Zelizňáková** Akadémia médií, vysoká škola mediálnej

a marketingovej komunikácie

Gestorský výbor prerokoval predložené návrhy kandidátov na člena rady a **konštatoval,** že v súlade s § 10 zákona o Rozhlase a televízii Slovenska obsahujú všetky náležitosti. Z uvedeného dôvodu sú spôsobilí, aby boli volení do Rady Rozhlasu a televízie Slovenska.

Podmienky podľa čl. 5 ods. 7 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov neboli preskúmané, nakoľko si ich zvolení kandidáti môžu usporiadať do 30 dní od zvolenia.

Gestorský výbor po zvážení týchto skutočností uznesením č. 119 z 31. januára 2012

**o d p o r ú č a Národnej rade Slovenskej republiky, aby**

1. **konštatovala, že**
   1. dňom 14. septembra 2011 skončilo funkčné obdobie p. Andrejovi Miklánkovi, odborníkovi v oblasti televízneho vysielania

* 1. je potrebné zvoliť jedného člena rady podľa § 9 ods. 1 zákona č. 532/2010 Z. z. o Rozhlase a televízii Slovenska, odborníka v oblasti televízneho vysielania

1. **z v o l i l a**

podľa § 9 ods. 1 zákona jedného člena rady za oblasť televízneho vysielania na funkčné obdobie do 10. februára 2017

1. **voľbu uskutočnila verejným hlasovaním**

podľa § 39 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov použitím hlasovacích lístkov

1. **uskutočnila opakovanú voľbu člena rady**

v prípade, že nebude zvolený člen rady z navrhovaných kandidátov. Do opakovanej voľby postupujú kandidáti, ktorí neboli zvolení a získali najvyšší počet hlasov. Pri rovnosti počtu hlasov postupujú všetci kandidáti, ktorí majú rovnaký najvyšší počet hlasov. Počet kandidátov v opakovanej voľbe je minimálne dvojnásobok počtu členov, z ktorých treba zvoliť jedného člena rady.

## Bratislava 31. januára 2012

**Dušan Jarjabek**, v. r.

predseda

Výboru NR SR pre kultúru a médiá

**Príloha**

**N á v r h y**

**kandidátov na člena Rady Rozhlasu a televízie Slovenska**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **PhDr. Stanislava Benická**

*Rok narodenia:* 1952

*Bydlisko:* Bratislava

*Vzdelanie:* Filozofická fakulta UK v Bratislave, Katedra žurnalistiky

*Zamestnávateľ:* Nadácia na podporu občianskych aktivít

*Funkcia v zamestnaní:* riaditeľka

*Navrhol:* Nadácia na podporu občianskych aktivít

1. **Mgr. Ján Dianiška**

*Rok narodenia:* 1953

*Bydlisko:* Košice

*Vzdelanie:* Filozofická fakulta UK v Bratislave, odbor žurnalistika

*Zamestnávateľ:* SZČO

*Funkcia v zamestnaní:* ---

*Navrhol:* Matica Slovenská

1. **RSDr. Vladimír Dobrovič**

*Rok narodenia:* 1953

*Bydlisko:* Bratislava

*Vzdelanie:* Vojenská politická akadémia Klementa Gottwalda,

Fakulta žurnalistikyUK Praha – postgraduálne štúdium

*Zamestnávateľ:* Progress Letter

*Funkcia v zamestnaní:* vedúci vydania odborného časopisu

*Navrhol:* Únia slovenských novinárov

1. **Ing. Jozef Foltýn**

*Rok narodenia:* 1959

*Bydlisko:* Bratislava

*Vzdelanie:* VŠ ekonomická v Bratislave, Obchodná fakulta

*Zamestnávateľ:* ProFiCon, s. r. o. Project finance consulting

*Funkcia v zamestnaní:* majiteľ a konateľ

*Navrhol:* Konfederácia športových zväzov Slovenskej republiky

1. **Ing. Henrich Krejča**

*Rok narodenia:* 1973

*Bydlisko:* Bratislava

*Vzdelanie:* Ekonomická univerzita v Bratislave

*Zamestnávateľ:* Naša cestovka s. r. o.

*Funkcia:* majiteľ a konateľ

*Navrhol:* OZ Človek v ohrození

1. **Mgr. Ľubomír Lintner**

*Rok narodenia:* 1949

*Bydlisko:* Bratislava

*Vzdelanie:* Filozofická fakulta UK v Bratislave, odbor žurnalistika

*Zamestnávateľ:* dôchodca

*Funkcia v zamestnaní:* - - -

*Navrhol:* AG Štúdio Gerič

1. **Ing. Jozef Mračna**

*Rok narodenia:* 1955

*Bydlisko:* Malacky

*Vzdelanie:* SVŠT, Katedra informatiky, Bratislava

*Zamestnávateľ:* živnostník

*Funkcia v zamestnaní:* - - -

*Navrhol:* TJ Strojár Malacky o. z.

1. **PaedDr. Ľubomír Šišák**

*Rok narodenia:* 1950

*Bydlisko:* Bratislava

*Vzdelanie:* Pedagogická fakulta v Nitre

Fakulta žurnalistiky v Bratislave, postgraduálne štúdium

*Zamestnávateľ:* Úrad vlády SR

*Funkcia v zamestnaní:* štátny radca

*Navrhol:* AZEN n. f.

1. **Mgr. Ivana Zelizňáková**

*Rok narodenia:* 1974

*Bydlisko:* Bratislava

*Vzdelanie:* Filozofická fakulta UK v Bratislave, Katedra žurnalistiky

*Zamestnávateľ:* SPP – distribúcia, a. s.

*Funkcia v zamestnaní:* manažérka pre komunikáciu

*Navrhol:* Akadémia médií, vysoká škola mediálnej a marketingovej komunikáci